Държавен вестник, бр. 71, 2010 г., стр. 27

БРОЙ  71	
Д Ъ Р Ж А В Е Н  В Е С Т Н И К 	
СТР.  27  
(а) двама технически квалифицирани чле­
нове и един правно квалифициран, когато 
решението се отнася до отказ на европейска 
патентна заявка или издаване, ограничаване 
или недействителност на европейски патент 
и е взето от експертизен отдел в състав от 
по-малко от четирима членове;
(б) трима технически и двама правно 
квалифицирани членове, когато решението е 
взето от експертизен отдел, който се състои 
от четирима членове, или когато колегията 
по жалбите счита, че естеството на жалбата 
изисква това;
(в) трима правно квалифицирани членове 
във всички останали случаи.
(4) При жалби срещу решения на отдел 
по възраженията колегията по жалбите се 
състои от:
(а) двама технически квалифицирани члено­
ве и един правно квалифициран член, когато 
решението е взето от отдел по възраженията 
в състав от трима членове;
(б) трима технически и двама правно 
квалифицирани, когато решението е взето 
от отдел по възраженията, който се състои 
от четирима членове, или когато колегията 
по жалбите счита, че естеството на жалбата 
изисква това.
Член 22
Разширена колегия по жалбите
(1) Разширената колегия по жалбите от­
говаря за:
(а) решаване на правни въпроси, отправени 
към нея от колегиите по жалбите съгласно 
член 112;
(б) даване на становище по правни въ­
проси, отправени към нея от Президента на 
Европейското патентно ведомство съгласно 
член 112;
(в) решаване на искания за преразглеждане 
на решения на колегиите по жалбите съгласно 
член 112а.
(2) При производства по алинея 1(a) и (б) 
разширената колегия по жалбите е в състав 
от петима правно и двама технически ква­
лифицирани членове. При производство по 
алинея 1(в) Разширената колегия по жалбите 
е в състав от три или пет членове в съот­
ветствие с Правилника за прилагане. При 
всички производства председателят е правно 
квалифициран член.
Член 23
Независимост на членовете на колегии 
(1) Членовете на Разширената колегия по 
жалбите и на колегиите по жалбите се на­
значават за срок пет години, като през този 
срок не могат да бъдат отстранявани, освен 
когато съществуват сериозни основания за 
това и ако Административният съвет по пред­
ложение на Разширената колегия по жалбите 
вземе решение с този ефект. Независимо от 
разпоредбата в първото изречение трудовият 
договор на членовете на колегии се прекратява, 
ако те подадат оставка или се пенсионират 
в съответствие със Служебния правилник за 
щатните служители на Европейското патентно 
ведомство.
(2) Членовете на колегии не могат да са 
членове на получаващия сектор, експертиз­
ните отдели, отделите по възраженията или 
правния отдел.
(3) При вземане на решения членовете на 
колегии не са обвързани от никакви инструк­
ции, а се съобразяват само с разпоредбите на 
тази конвенция.
(4) Процедурният правилник на колегиите 
по жалбите и Разширената колегия по жал­
бите се приема в съответствие с Правилника 
за прилагане. Той подлежи на одобрение от 
Административния съвет.
Член 24
Отвод и възражение
(1) Членовете на колегиите по жалбите и 
Разширената колегия по жалбите не могат да 
вземат участие в производството по случай, в 
който те имат личен интерес или ако преди 
са били въвлечени като представители на 
някоя от страните по жалбата или ако те са 
участвали в решението, което се обжалва.
(2) Ако поради една от причините, посо­
чени в алинея 1, или поради някаква друга 
причина член на колегия по жалбите или 
Разширената колегия по жалбите счита, че 
не трябва да участва в някое обжалване, той 
трябва надлежно да уведоми колегията за това.
(3) Страните по жалбата могат да възра­
зят срещу участието на членове на колегия 
по жалбите или Разширената колегия по 
жалбите по посочените в алинея 1 причини 
или когато ги подозират в пристрастност. 
Възражение е недопустимо, ако страната е 
предприела процедурно действие, въпреки 
че е била наясно с наличието на основание 
за възражение. Възражение не може да се 
основава на националността на членовете.
(4) Колегиите по жалбите и Разширената 
колегия по жалбите решават как да дейст­
ват в посочените в алинеи 2 и 3 случаи без 
участието на съответния член. За целите на 
вземането на това решение членът, срещу 
когото има възражения, се заменя с негов 
алтернативен член.
Член 25
Техническо становище
По искане на компетентния национален 
съд, разглеждащ дело за нарушение или обя­
вяване на недействителност, Европейското 
патентно ведомство е длъжно при заплащане 
на съответна такса да предостави техническо